|  |  |
| --- | --- |
| C:\Users\Korisnik\Pictures\LOGO-.png | **ЦЕНТАР ЗА РАЗВОЈ ПОЉОПРИВРЕДЕ И СЕЛА**  **БАЊА ЛУКА**  *Југ Богдана 4-6* |

На основу члана 2. и члана 10. Правилника о расподјели средстава прикупљених од накнаде за претварање пољопривредног земљишта у непољопривредне сврхе за 2017. годину, Центар за развој пољопривреде и села расписује

**ЈАВНИ ПОЗИВ**

за додјелу средстава прикупљених по основу промјене намјене пољопривредног земљишта у непољопривредне сврхе за 2017. годину

1. **Циљеви додјељивања средстава:**

Основни циљеви додјељивања средстава прикупљених од накнаде за претварање пољопривредног земљишта у непољопривредне сврхе (у даљем тексту средстава) су унапређење и јачање пољопривредног сектора, стварања тржишно оријентисаних произвођача, јачања њихове конкурентности и смањења стопе незапослености кроз оспособљавање и уређење пољопривредних земљишта која су деградирана, запуштена, која су лошијег квалитета или су неплодна, поправку и побољшање плодности земљишта, спровођење противерозивних мјера или мелиорације пољопривредног земљишта слабијег квалитета и спровођење поступка комасације.

1. **Намјена средстава:**

Максимална средства која може остварити апликант утврђују су у висини 60% од вриједности пројекта и то:

1. за оспособљавање и уређење пољопривредних земљишта која су деградирана, запуштена, која су лошијег квалитета или су неплодна износ до------------------- 5.000 КМ;
2. за поправку и побољшање плодности земљишта износ до ----------------------5.000 KM;
3. за спровођење противерозивних мјера или мелиорације пољопривредног земљишта слабијег квалитета износ до----------------------------------------------------- 6.000 КМ;
4. за спровођење поступка комасације износ до -----------------------------------------3.000 КМ.

Минимална површина пољопривредног земљишта која се мора обухватити овим мјерама је **1 ха**, а максимална површина пољопривредног земљишта које се може пријавити износи **5 ха**.

**3. Услови за додјелу средстава:**

Право на средства могу остварити правна и физичка лица са пребивалиштем на руралном подручју Града Бањалуке, којима је пољопривреда основна дјелатност и који испуњавају сљедеће услове:

- да су власници предметног земљишта,

- да су уписани у Регистар породичних пољопривредних газдинстава који води АПИФ као комерцијално породично пољопривредно газдинство, (пољопривредно газдинство на територији Града Бањалука),

- да су уписани у Регистар породичних пољопривредних газдинстава који води АПИФ као некомерцијално породично пољопривредно газдинство, (пољопривредно газдинство на територији Града Бањалука),

- да аплицирају за минимално 1 ха површине земљишта,

- да апликант или чланови његовог заједничког домаћинства немају неизмирене обавезе према Центру, Граду Бања Лука и Пореској управи РС.

Право на средства од накнаде за претварање пољопривредног земљишта у непољопривредне сврхе **не могу** остварити носиоци породичног пољопривредног газдинства који су запослени у буџетским институцијама, лица која нису измирила доспјеле обавезе према Пореској управи РС, Граду Бања Лука, према Центру за развој пољопривреде и села или су тужени од стране Центра и пољопривредна газдинства која су остварили подстицајна средства за развој пољопривреде за 2017. годину, кроз програме Центра за развој пољопривреде и села Бања Лука.

**4. Потребна документација:**

Учесници јавног позива за додјелу средстава поред попуњеног обрасца конкурсне пријаве, којег могу преузети у Пољопривредној служби Центра, подносе и слиједећа документа:

1. Пројекат уређења пољопривредног земљишта који треба да садржи:

- подаци о власнику (име и презиме, адреса становања, контакт телефон),

- назив пројекта,

- вријеме трајања пројекта,

- циљ пројекта са методама активности,

- табеларни приказ буџета пројекта.

1. Доказ о извршеној анализи пољопривредног земљишта издат од стране надлежне институције,
2. Фотокопија потврде о регистрацији газдинства код АПИФ-а (регистровани послије 01.11.2016. године),
3. Рјешење о регистрацији привредног друштва;
4. Рјешење о регистрацији предузетника;
5. Рјешење Одјељења за борачко-инвалидску заштиту Градске управе Града Бањалука– за породице погинулих бораца и ратне војне инвалиде,
6. За запослене увјерење о запослењу,
7. За незапослене потврда са бироа за запошљавање,
8. Земљишно-књижни извадак, посједовни лист и копија катастарског плана за предметно земљиште (не старији од 6 мјесеци) са назнаком парцеле која се жели уредити,
9. Кућну листу,
10. Овјерено рјешење о насљеђивању или доказ од суда да је оставински поступак у току (услучају да је власник земљишта умро),
11. Уколико земљиште има више власника потребна је сагласност сувласника,
12. Увјерење о измиреним пореским обавезама за протеклу годину,
13. Увјерење о измиреним обавезама према Граду Бања Лука (порез на непокретности, комуналне таксе и др.),
14. Увјерење о пребивалишту,
15. Увјерење од Центра за социјални рад (за социјално угрожене)
16. Број жиро рачуна или текућег рачуна,
17. Гаранција у облику изјаве да ће по завршетку пројекта поднијети извјештај о реализацији у року од 10 дана од дана завршетка пројекта.

Сви кандидати који испуне услове прописане Правилником о расподјели средстава прикупљених од накнаде за претварање пољопривредног земљишта у непољопривредне сврхе за 2017. годину ће бити бодовани и рангирани, а средства ће се додјељивати до расположивог износа, у складу са поменутим Правилником.

Додјељивање средстава биће регулисано уговором закљученим између Центра и корисника средстава.

Конкурсне пријаве за додјелу средстава са свим прилозима са назнаком „***Средства за претварање пољопривредног земљишта***“ потребно је доставити **лично** Пољопривредној служби Центра, радним даном **од 9,00 до 15,00** часова.

**Неблаговремне и непотпуне пријаве се неће разматрати!**

Јавни позив је отворен 30 дана од дана последњег објављивања.

Све додатне информације могу се добити су у канцеларији Пољопривредне службе Центра или на телефоне: 051/433-639, 433-621 и 433-622.

Предсједник Комисије:

Мр Борислав Петковић, дипл.инж.агр.